北邙行
作者：王建
朝代：唐

paragraphs: 北邙山頭少閑士，盡是洛陽人舊墓。
舊墓人家歸葬多，堆著黃金無買處。
天涯悠悠葬日促，岡坂崎嶇不停轂。
高張素幕繞銘旌，夜唱挽歌山下宿。
洛陽城北復城東，魂車祖馬長相逢。
車轍廣若長安路，蒿草少於松柏樹。
澗底盤陀石漸稀，盡向墳向作羊虎。
誰家石碑文字滅，後人重取書年月。
朝朝車馬送葬回，還起大宅與高臺。